Այսպէսով, վերջին երկու օրերուն համայնքային շրջանակները լաւատեսութեամբ տրամադրուած են՝ հետեւելով այս երկխօսութեան ջանքերուն եւ լուծման կամքին։ Բոլորի գնահատանքին առարկայ կը դառնայ այստեղ դրսեւորուած հասունութիւնը եւ փոխադարձ յարգանքը։ Այս խնդրին լուծումը յատկանշական է նաեւ այն առումով, որ Տ. Արամ Արք. Աթէշեանի եւ Յարութիւն Շանլըի անձնական յարաբերութիւններուն մէջ ալ խնդիրներ կուտակուած էին վերջին շրջանին։ Այժմ, անոնք յաջողած են անձնական խնդիրները շրջանցելով լուծում մը գտնել համայնքային հարցի մը համար՝ առանց իրարու լիազօրութիւններու դէմ ոտնձգութեան, միասնականութեան ոգիով եւ փոխադարձ յարգանքի հիման վրայ։